Държавен вестник, бр. 100, 2013 г., стр. 43

БРОЙ  100	
Д Ъ Р Ж А В Е Н  В Е С Т Н И К 	
СТР.  43  
с подходящите за целта физически методи от 
същите плодове“.
3. В ал. 3 думата „месестата“ се заличава.
4. В ал. 4 думите „при условие че се прилага 
технология, при която относителният дял на 
кората е намален до минимум“ се заличават.
5. Създават се ал. 5 – 7:
„(5) Сок, получен от плодове със семки, 
семена или кожица, не може да съдържа части 
или компоненти от семки, семена или кожица. 
(6) Изискването по ал. 5 не се прилага за 
случаите, когато части или компоненти от 
семки, семена или кожица не могат да бъдат 
отстранени посредством прилагане на добри 
производствени практики.
(7) При производството на сок от плодове 
се разрешава смесване на сок от плодове и 
плодово пюре.“
§ 4. В чл. 3 се правят следните изменения 
и допълнения:
1. Алинея 1 се изменя така:
„(1) Наименованието „сок от плодове от 
концентрат“ се използва за продукт, получен 
чрез разреждане на концентриран сок от пло-
дове, определен в чл. 4, с питейна вода, която 
отговаря на изискванията на Наредба № 9 от 
2001 г. за качеството на водата, предназначена 
за питейно-битови цели (обн., ДВ, бр. 30 от 
2001 г.; изм. и доп., бр. 87 от 2007 г., бр. 1 от 
2011 г. и бр. 15 от 2012 г.).“
2. Алинея 2 се отменя.
3. Алинея 3 се изменя така:
„(3) Полученият сок от плодове по ал. 1 
трябва да има съдържание на твърди разтво-
рими вещества, отговарящи на минималните 
стойности по скалата на Брикс за сокове от 
плодове от концентрат, посочени в приложе-
ние № 1.“
4. В ал. 4 думите „екстрахиран сок от 
плода“ се заменят с „прясно екстрахиран сок 
от плода“.
5. Алинея 5 се изменя така:
„(5) Ароматът, пулпът и клетките на пло-
дове, които се получават с подходящите за 
целта физически методи от същите плодове, 
могат да бъдат възстановени в сока от плодове 
от концентрат.“
6. Създават се ал. 6 и 7:
„(6) Сокът от плодове от концентрат се 
приготвя чрез подходящи процеси, които 
запазват съществените физични, химични, 
органолептични и хранителни характеристи-
ки на среден тип сок, произведен от същите 
плодове.
(7) При производството на сокове от пло-
дове от концентрат е разрешено смесването 
на сок от плодове и/или концентриран сок 
от плодове с плодови пюрета и/или концен-
трирано плодово пюре.“
§ 5. В чл. 4 се правят следните изменения 
и допълнения:
1. Досегашният текст става ал. 1 и в нея 
думите „се отстрани“ се заменят с „е отстра-
нено“.
2. Създава се ал. 2:
„(2) Ароматът, пулпът и клетките на пло-
дове, които се получават с подходящите за 
целта физически методи от същите видове 
плодове, могат да бъдат възстановени в кон-
центрирания сок от плодове.“
§ 6. Създава се чл. 5а:
„Чл. 5а. Наименованието „сок от плодове, 
екстрахиран с вода“ се използва за продукт, 
получен чрез екстракция с вода (по метод 
„in-line“ – дифузия) от:
1. месести цели плодове, чийто сок не може 
да бъде извлечен чрез физически методи, или
2. изсушени цели плодове.“
§ 7. В чл. 6 се правят следните изменения:
1. Алинея 1 се изменя така:
„(1) Наименованието „нектар от плодове“ се 
използва за ферментиращ, но неферментирал 
продукт, получен чрез добавяне на вода, със 
или без добавяне на захари и/или мед към 
соковете от плодове по чл. 2 – 5а, към плодово 
пюре, към концентрирано плодове пюре или 
към смес от тези продукти, и който отговаря 
на изискванията по приложение № 2.“
2. Алинея 2 се отменя.
3. Алинеи 3 и 4 се изменят така:
„(3) В съответствие с изискванията на 
Регламент (ЕО) № 1924/2006 на Европейския 
парламент и на Съвета относно хранителни 
и здравни претенции за храните (ОВ, L 404 
от 30.12.2006 г.) в нектарите от плодове, 
произвеждани без добавяне на захари или с 
намалено енергийно съдържание, захарите 
могат да бъдат заменени изцяло или частично 
с подсладители при спазване изискванията на 
Регламент (ЕО) № 1333/2008 на Европейския 
парламент и на Съвета за добавките в храните 
(ОВ, L 354 от 31.12.2008 г.), наричан по-нататък 
„Регламент (ЕО) № 1333/2008“.
(4) Ароматът, пулпът и клетките на пло-
дове, които се получават с подходящите за 
целта физически методи от същите видове 
плодове, могат да бъдат възстановени в нек-
тара от плодове.“
§ 8. Членове 7 и 8 се изменят така:
„Чл. 7. При производството на сокове от 
плодове и нектари от плодове могат да се 
добавят само следните съставки:
1. витамини и минерали, разрешени с Ре-
гламент (ЕО) № 1925/2006 на Европейския 
парламент и на Съвета от 20 декември 2006 г. 
относно влагането на витамини, минерали и 
някои други вещества в храните (ОВ, L 404 
от 30.12.2006 г.);